Между оптимизма и песимизма – Другата технологична България – DevStyleR\nВ разглеждането на България като технологичен организъм, безспорно София може да бъде припозната като сърцето – основен мускулен двигател, подпомагащ издигането на България в световните ИТ класации. Столицата е добре развита и е седалище на множество международни компании, изнасящи своите офиси из различните точки на света. Но един организъм не може да съществува единствено със сърцето си. ИТ секторът е много благоприятен фактор за икономическото развитие в страната, затова неговото централизиране би било опасно и вредно, защото може да доведе до запушване на кръвоносни съдове. За децентрализирането е важно кръвта да достига до всички точки на организма, за да съществува здравословно оросяване на ИТ бизнеса в национален план. Ако ли не, може да се образува тромб, който да увреди организма. Не става въпрос всеки един град да се превърне в ИТ център, но поне изграждането и работата по създаването и утвърждаването на регионални такива, ще повиши местната икономика, което ще рефлектира цялостно върху страната.\nВ темата Другата технологична България ще опитаме да направим ИТ преглед – кръвна картина, за да разберем какво се случва в някои от водещите или потенциалните ИТ градове. Насочваме се към Пловдив. Според разговорите с представители от общината, както и Пловдивския университет, стигаме до извода, че ИТ образованието е на много високо ниво и дори, програмистът Никола Вълчанов ни сподели, че няма разлики между нашето образование и това в MIT, например. В щатите учат със същите учебници, приемат същите знания и т.н. Но тогава, от къде идва мнението, че има толкова много нискоквалифицирани кадри. Налично е противоречие, но съществува и опцията, че университетите наистина са на много високо ниво, проблемът е в кадрите, които нямат желание за повече, защото знаят, че могат да намерят сигурна работа за много пари.\nРазбираме, че възнагражденията на кадрите на ФМИ към ПУ са с 26% по-високи, отколкото е средната заплата за града като цяло. Ето какво казват и официалните изследвания на InvestPlovdiv за 2019 г. Според тях, entry или junior level заплатата за един дивелъпър варира между 750 и 1300 евро, а на experienced ниво е между 1500 и 2300 евро. Нивото със сигурност е по-ниско от това в София, но имайки предвид, че Пловдив е и по-малък град с по-нисък стандарт на живот, то заплатите са завидно добри. Освен това, поради повишаването на икономическата стойност на ИТ сектора в града, но и главно поради недостига на кадри, прогнозата на InvestPlovdiv за 2020 г. е, че дивелъпърите от entry и junior level ниво ще получават между 990 и 1690 евро. Служителите с опит – съответно, 1920 – 2830 евро. Това означава, че в рамките на една година най-ниската възможна работна заплата на един софтуерен разработчик в Пловдив ще скочи с цели 240 евро. Същевременно пък, най-високото ниво – 530 евро. Това са 1060 лева лева скок за една година. Само скокът, без редовната заплата надвишава с 15 лв. средното заплащане в Пловдив, което според данни на НСИ е 1045 лв. Грубо сметнато, дори един специалист с най-висок стандарт на заплащане (според очакваното за 2020 г.) да не живее под наем в центъра на града, а да плаща по 100 лв. на вечер в хубав апартамент чрез Airbnb платформата, за един месец нощувките му биха излезли 3000 лв. От заплатата ще му остават 2 500 лв. за храна, социален живот и прочее, което е с 2.5 пъти по-висока стойност от средната заплата за града.\nИзводите са два. Първи – месец февруари, като най-кратък, е измислен като бонусна система за програмистите. Втори – ако недостигът на кадри провокира още и още растеж на заплатите, възможно е след време България да бъде управлявана от ИТ специалисти, вместо от мутри. От това ще спечелим всички, защото животът ни ще претърпи оптимизация. Нещо, за което всички бленуваме. Програмистите ли са новите мутри? Бъдеще, в което BMW не засича Mercedes и не следва бой, а бъдеще, в което една електрическа тротинетка засича друга. Разправията се решава с дуел на Pokemon Go. Тогава, разбира се, отново ще има голяма група от хора с носталгия по миналото и ще се заговори за недостиг на мутри, след което ще бъдат създадени програми и стратегии за развитие на мутрите в България.\nПоради сериозната разлика в населенията на града, за Пловдив е непосилно да догони София. Разликата в населението е прекалено голяма, следователно, градът може да се задоволи единствено с втората позиция. Представител на местния бизнес, Стоян Атанасов, Team Leader на Cloud Development Team в пловдивския офис на Seeburger, е на мнението, че бързите темпове на развитие могат донякъде да бъдат отдадени и на стабилната образователна мрежа, налична в града, както и комуникацията с бизнеса в подготовката на по-качествени кадри. “Разбира се, има и какво да се подобри. Все още слабо развитото летище е едно от тях. То ще позволи още по-лесна и бърза връзка между бизнес партньори. Друго нещо върху което всички технологични фирми трябва да поработим е провеждането на повече ИТ конференции, лекции, дискусии,” споделя още Стоян Атанасов.\nВсе пак, Пловдив не е точно градът, който да ожалим. Неговите възможности са много добри, а изнасяне на офис там дори не би могло да се счита за поемане на риск, тъй като очевидно пътят на града е свързан с разрастване. Борис Сарабеев, Site Manager в Modis, споделя, че намеренията на компанията са свързани с инвестиции в града, именно защото осъзнават предимствана на местния пазар и визията за дългосрочно ИТ развитие. “Атрактивността на града от гледна точка на ИТ Аутсорсинга е подплатена с разнообразието на университети и професионални гимназии, както и множеството социални и културни събития. Модис България идентифицира тези фактори, като основни притегателни сили за много млади и образовани хора, търсещи възможности, както за академично, така и за професионално развитие,” разказва Борис Сарабеев.\nАко съществува едно сигурно заключение от проучването на Devstyler, независимо дали въпросът е отправен към министър или към работещ в ИТ сектора, то е, че е необходима координирана образователна система в национален план. Обучението по информационни технологии може и да не реши проблемите на сектора, но изглежда за момента е единственото решение, което автоматично го прави и най-добър вариант.\nПовечето от отговорилите на нашите въпроси са на мнението, че българските държавни и частни университети притежават изключително високи качества в предаването на познание на бъдещите таланти. Но съществуват хора, като основателят на Tri Soft и преподавател в Пловдивски университет – Стефан Ставрев, който смята, че академичното усилие на университетите не може да бъде разглеждано като един- ствен фактор, защото самите студенти не попиват по еднакъв начин. Т.е. няма как да предадеш еднакво знание на всеки, защото не всеки може да го приеме. Според него, едва 20% от завършилите университет знаят какво правят. Какво става с оставащите 80%? Също биват наети, разбира се, и по формулата на г-н Ставрев и изчисленията по-горе, получават едни добри пари, без реално да са достатъчно квалифицирани.\nБорис Сарабеев, Site Manager, Plovdiv Site at Modis Bulgaria\nКато втори по големина град в България, Пловдив предлага множество възможности за развитие на бизнес. Атрактивността на града от гледна точка на ИТ Аутсорсинга е подплатена с разнообразието на университети и професионални гимназии, както и множеството социални и културни събития. Модис България идентифицира тези фактори, като основни притегателни сили за много млади и образовани хора, търсещи възможности, както за академично, така и за професионално развитие. Компанията ни, като един от водещите работодатели в България, е на позиция, позволяваща ѝ много добре да осъзнае всички предимства, които град Пловдив предлага. Това е и причината Модис да стъпи на местния пазар не само с идеята, но и с визията за дългосрочно развитие в сферата на ИТ аутсорсинга. Благоприятната бизнес среда, благодарение на учебни заведения с фокус върху чуждите езици и ИТ профили, са в основата на плановете на Модис да инвестира в града и в хората.\nТъй като разглеждаме България като организъм, прост физиологичен факт е, че когато си гладен си способен да изядеш всичко. И явно това се случва на ИТ пазара за кадри.Но не разбирам защо това учудва много хора. Златният стандарт на ИТ специалистите, както стана на въпрос и в анализът на “Пазарът от А до Я”, е един страхотен оазис в пустинята, от който, всички жадни, биха искали да отпият. Представете си, че изведнъж със закон се реши от утре най-високите заплати да бъдат в сферата на таксиметровите услуги. Разбира се, че тогава ще има недостиг на клиенти, защото улиците ще се напълнят с жълти коли. Има голям ИТ бизнес, всичко върви към дигитализация и бизнесът се разширява.\nИма нужда и от много хора, което влияе на покачването на заплатите. Хората се интересуват от пари, записват ИТ образование и накрая притежават съмнителни умения за изпълняване на по-сложни задачи. Не, че не са добри, но може би недостатъчно за изискването. Същевременно от фирмата се опитват в най-добрия случай да изкарат най-доброто от служителите, което отнема време – месеци, година или повече. Но тези служители може и да не попият всичко необходимо. Тази формула се е превърнала в стандарт и за момента, най-жаргонно казано – това е положението. И все пак, ИТ специалистите са доволни, че имат работа. Фирмата е доволна, че има хора. Но все пак не ѝ достигат онези, които наистина търси.\nМного се говори напоследък и за Бургас, като за град с огромен ИТ потенциал. Ето, вече измина една година от създаването на Професионална гимназия по компютърно програмиране и иновации. Това е изключително важно, защото за един град да разполага специално с ИТ гимназия и да подготвя кадри още от средното образование, демонстрира сериозни намерения. И друго важно е, че се извършва проучване за нуждите на пазара на труда, съгласува се с университетите и програмите се приспособяват на базата на необходимостта на бизнеса. Това е много важно, защото крие сериозна перспектива зад себе си. Ясна посока и добра ориентация. Когато има недостиг на кадри, въпросното образование на ИТ кадри, особено на по-ниско мащабно ниво, не е задължително да е всеобхватно. Затова, именно допитването до местния бизнес и неговите нужди трябва да бъде приоритетно! Няма полза от образоването на кадри, за чиято специалност няма работа. Това би довело до необходимост от преквалификация, което, разбира се, води до още време за образование. Общи усилия от общините и местните компании биха били градивни за локалния бранш. Трябва да се продуцират правилните хора, спрямо нуждите. Ако има необходимост от повече QA специалисти, например, то може да се акцентира на това. Но тук е важно и друго. Компаниите да осъзнаят, че въпросите относно какви специалисти са им необходими и с колко отворени позиции разполагат, не е издаване на търговска тайна и конкуренцията няма да ги погълне изведнъж. Напротив, отговорите на тези въпроси могат да изиграят сериозна роля в тяхна полза, защото след уточняването на спецификата на работната позиция, един специалист може да бъде много по-подготвен… нещо, което всяка фирма иска. Гледането в собствената купичка на маса с други хора е признак за аутизъм, а не за приятен обяд.\nВелико Търново – Старата столица на България е една от топ туристическите дестинации, поради възвишеното си ниво на очарование. Но нека погледнем как стоят нещата и от гледна точка на бизнес дестинация. Срещаме се с Невен Боянов, член на управителния съвет на Клуб на програмистите Велико Търново. Едно от важните постижения на Клуба, е създаването на специалност “Софтуерно инженерство”. Това несъмнено служи като алармиране на местните младежи, че има алтернатива в образованието. Доколкото алтернатива може да се нарече потенциално най-добре платената професия. Боянов също спомена, че поради спешната си необходимост, много работодатели дават по-високо заплащане на някои не толкова добри ИТ специалисти. Това широкоразпространено мнение определено може да служи като лайтмотив в проучването. Във Велико Търново съществуват около 50-60 ИТ фирми, което е около два пъти по-малко от броя за Пловдив. Но фирмите в старата столица са предимно малки, така че можем да кажем, че разликата на пазарите между двата града става тройна. Горе-долу 1200 ИТ специалисти работят във Велико Търново, според Невен Боянов. Пропорционално, по сметките излиза, че това не е толкова лошо, защото е около 2 пъти по-малко от София. Например, ако Търново в близко време успее да покачи заетите в ИТ сектора до 2500, съдейки по населението в града, ще се окаче, че един на всеки 28 души е програмист. Т.е. 1:28. Ако се доверим на данните на InvestSofia, че в столицата работят 50 000 програмисти, а града е 1 200 000 души, излиза, че един на всеки 24 е програмист, т.е. 1:24. Това доказва, че няма как един малък град да стане голям ИТ център като брой хора, но пропорционално, нещата могат да изглеждат добре. Един вид – всеки според възможностите си. Определено и в Търново съществува глад за кадри. Това не се отрича от Клубът на програмистите. Но все пак е по-важно кадрите дори и да не са много, да са висококвалифицирани, с опит, който успешно да предадат на местната екосистема. Ако има един наистина добър бизнес, може би по-голяма компания с добро производство, то това непременно ще рефлектира и на околните бизнеси, дори ще създаде нови, защото вече ще има един отъпкан, готов за следване модел. Все пак, размерът на ИТ сектора във Велико Търново е доста добър за размера на града, чието население е около 70 000 души. Юри Стойнов, софтуерен разработчик от града, също смята, че няма достатъчно подготвени хора за големи инвестиции. Дори и да има, те поемат в посока София. Това значи, че Търново или трябва да подмами висококвалифицираните, които могат да донесат инвестиции, или да създаде такива. Но докато това не стане, положението ще бъде стабилизирано в средно ниво. Определяща, разбира се е заплатата. Посоката София е сигурна, защото независимо от таланта, една минимална за сектора заплата би надвишила средната във Велико Търново. Това, всъщност важи за всички градове в България и всички видове сектори. Стойнов споменава, че от малко над 1000 лв. до над 2000 могат да достигнат заплатите на софтуерен разработчик на средно техническо ниво. Ако сравняваме с пловдивския стандарт, то това за ИТ сектора са не примамливи пари, които няма как да задържат таланта на града. Ако един специалист изкарва 2000 на месец, които са му напълно достатъчни за стандарта на живот в старата столица, как би могъл да спи нощем при мисълта, че за същата позиция в София може да печели двойно, дори тройно.\nОт същата диагноза страда и Враца. ИТ екосистемата на града тепърва се заражда, но града има много сериозни намерения да се утвърди на българския ИТ пазар. Това би било много полезно за целия североза-паден регион, където разстоянията не са големи и един град, предлагащ високоплатена работа, може да подобри показателите за цялата област. Най-малкото, северозападна България е най-бедния регион в Европа, следователно е натрупала лош имидж, който може да бъде изчистен. 30 души работят като ИТ специалисти в града, а компаниите, отворили офиси там са четири – тренд, който може би не се очаква да расте. Емилиян Кадийски от софтуерното общество разговаря с нас и сподели следното: “Дигиталният бизнес във Враца все още прохожда и компаниите дори не се осмеляват да правят смели планове за годишен растеж на екипите си. Кадрите са силно ограничени и не позволяват планиране за разрастване. Както в столицата, така и тук, заплатата на специалистите зависи от представянето на служителите и техните способности. Все още е рано да се говори за средна заплата, тъй като има малък брой софтуерни специалисти и голяма част от тях са начинаещи, което би изкривило статистиката”. За момента заплатите достигат около 70% от тези в София, а качеството на работа не е по-ниско. Но това е проблем, отново касаещ цяла България и всички сектори. Да, в София заплатите са по-високи, но разликата в повечето случаи не отива ли в изплащането на ежемесечен наем за жилище?\nБлагоевград също се опитва да се утвърди на пазара и също е определян като град с голям потенциал. В помощ на разрастването се намесва местния ИКТ Клъстер Благоевград, който активно работи за разширяването на местната ИТ екосистема, което да доведе в цялостен прогрес на града. Борислав Деливерски е председател на управителния съвет на Клъстера и ни разказва за сериозните ангажименти, които са поети. Семинари, обучения, изложения, конференции и кръгли маси се опитват да засилят града в конкурентността му. Сериозен фактор е, че градът предлага държавно ИТ образование. Градовете с такова, имат преимущество пред останалите, защото ежегодно успяват да генерират едно сигурно количество ИТ специалисти. Факт, някои от тях отиват в София, но други остават и стартират в местни компании или проектират свои стартъп идеи. По този начин, с малки крачки технологичната инфраструктура на града се развива. По-сложно е за тези места из България, които не предлагат никаква ИТ квалификация, защото тогава се налага организирането на специални курсове и програми. “Колкото по-висок е образователният статус на предприемача, както и квалификацията на неговия екип, толкова е по-вероятна и възможността за интеграция, успеха в силно конкурентна среда,” коментира Борислав Деливерски пред Devstyler. Ето още едно споменаване за важността на образованието. Добре информираните, образовани и подготвени ще се ориентират много по-лесно в пазарната ниша, където и да се намират. ИТ сферата изисква добра инфраструктура и добре запознати хора. Но първото няма как да стане без второто.\nСтоян Атанасов, Team Leader, Cloud Development Team, Seeburger\nГрад Пловдив се развива с бързи темпове в технологичната сфера и все повече компании търсят възможности да открият офис тук. Причините за това са много, но основната, която бих посочил е наличието на няколко големи университета с традиции в обучението на квалифицирани професионалисти. Те държат непрестанна връзка с бизнеса и се вслушват в нуждите му. По този начин компаниите се срещат с все по-подготвени кандидати. Не са редки случаите, в които още незавършили своето обучение студенти стават важна част от екипа, на която може да се разчита. В Пловдив се строят все повече бизнес сгради от висок клас, които задоволяват нуждите на все по-взискателните технологични компании.\nДруго нещо върху което всички технологични фирми трябва да поработим е провеждането на повече ИТ конференции, лекции, дискусии. Тук бих искал да благодаря на Дойчин от BGJUG за желанието и упоритостта му при организирането на едни качествени и полезни събития на местна почва. Въпреки бурното си развитие през последните години, Пловдив все още предлага едно по-спокойно и ненатоварващо ежедневие в сравнение със столицата.\nС подписването на Меморандум за ИКТ развитието на Благоевград през 2016 г., се спомена за стратегията до 5 години градът да достигне Пловдив като размери на технологичната екосистема. Разговаряйки с г-н Деливерски, разбираме, че това за съжаление все още не е достигнато и не се знае дали планът ще успее да бъде изпълнен в скоро време. В крайна сметка, градовете имат и сериозна разлика в населението. Ето, че това вече няколко пъти става на въпрос. Колкото и наивно да звучи, населението е един от най-важните фактори. В град със 100 000 души, няма как да има 20 000 ИТ специалисти, например. Но в град с 500 000 е по-лесно достижимо. Разбира се, заплатите в Благоевград са по-ниски от София. Не са достигнали средното ниво от 3000 лв. и въобще това ниво не е широкоразпространено. Нещо важно, което Деливерски споменава. Административните облекчения! Бюрокрацията е като куче – може да яде до пръсване. Документи, правила, още документи, заверки, подпис тук и там. Накрая са минали месеци.\nЗа бизнеса, времето е от основно значение и никой не иска да губи време, което може да бъде прекарано в работа по капитала на компанията. Административната бумащина е способна да откаже нещо, което би работило чудесно и би било добро за града. Разбира се, това не важи само за Благоевград. Но в неговия случай има и друго – може да се използва доброто стратегическо местоположение. Намира се на около един час от столицата и е в близост до две държави. С разрастването на града, може да се създаде фокус, целящ привличането на специалисти от Гърция и Северна Македония.\nЗатова, разбира се, ще трябва и повече работа върху въпросните “Сини карти”, но пък за един македонски специалист, работа в България не би изглеждала зле, поради факта, че страната е член на Европейския съюз и предлага повече възможности.\nПътувайки из различни градове из България, преглеждайки нейните части, определено можем да кажем, че София е заела сериозно ИТ тронът. Няма нито един град, който дори да е близо до изравняване на нивото. Пловдив изглежда най-перспективен, но дори и той е далеч. Но може да се каже, че по всички точки на България има градове, които се развиват изграждат и поддържат своята инфраструктура и най-важното – осъзнават важността на присъствието на ИТ индустрията в днешния свят. Връщайки се на медицинската метафора – сърцето тупти най-здраво, но оросяване успява да достигне до различните краища на организма и да ги разбуди. Общо взето сме свидетели на едно стабилно национално ИТ развитие. Повечето градове са прохождащи, но може да се каже, че прогнозите са оптимистични на този етап, защото интересът е общ. Или?\nНяма как да завършим положително и утопично. Затова трябва да вметнем един сериозен контрапункт, който срещаме и в темата за пазарът на кадри. ИТ бизнесът в България основно се крепи на износ на продукт. Вземайки предвид недостига на кадри и показването на заплатите, какво ще стане ако богатите и заможни аутсорс компании започнат да напускат страната? Ще загасне ли тази искра, която в момента блести толкова силно? Грубо, но може да се каже, че в основата си, българският ИТ сектор работи наготово, върху основи, които вече са създадени от други. Трябва да започнат да бъдат обмисляни и стратегии обаче, които да повишават производството на национални продукти. В противен случай, ако си представим сектора без международните фирми, се връщаме в 90-те години. Необходимостта за създаване на автономен и самостоятелно функциониращ ИТ сектор за страната ще става все по-очевидна и належаща.\nОт: Пламен Михайлов\nТагове: Cloud Development Team, Seeburger, Site Manager, Team Leader, Борис Сарабеев, Стоян Атанасов, Тема: Другата технологична България\nПредишна статия Експертен коментар: Стъпваме на местния пазар с идея и визия за дългосрочно развитие\nСледваща статия Senior/Middle iOS Developer


Досиетата на прехода стават за сценарий на "Досиетата Х" | Новините в България\nДосиетата на прехода стават за сценарий на "Досиетата Х"\n19 Март, 2010 - 08:12 - Вестник "Сега" - електронно издание\nВече няма съмнение, че олигарсите са извънземни - всички говорят за тях, но никой не може да ги посочи. Издирването им става държавна задача, след като президент и премиер взаимно си отправиха предизвикателства да им съставят списък.\nЩом бе набеден за милиардер в едно закачливо телевизионно шоу, президентът Георги Първанов притисна изпълнителната власт да отвори "икономическите досиета на прехода", за да се разбере кой какъв е - т.е. да се види, че той не е такъв. Премиерът Бойко Борисов отвърна, че за 30 дни ще направи проверка на всички олигарси, стига президентът да му даде списък. Първанов пък го бодна, че не прави списъци, но предложи основа за разговор - най-напред да се разберат какво е "олигархия", за да знаят какво търсят. "Най-краткото определение е срастване на икономическа и политическа власт", обясни той в началото на седмицата.\nТакова широко определение обаче не върши работа, защото, накъдето и да се огледа човек, все вижда преплитане на икономика и политика и не личи кой точно е олигарх. За добро или лошо политиците постоянно напътстват икономиката, за да не паднат от власт поради икономически вълнения (особено в кризата), а икономистите постоянно следят политическите процеси, за да си правят сметката. Доколкото обаче олигарсите имат лоша слава, би трябвало да ги търсим сред вредителите в обществото. Което пък би следвало да ги прави потенциални клиенти на полицията и другите органи на изпълнителната и съдебната власт.\nв България наблюдаваме обърната логика\nВътрешният министър Цветан Цветанов, който ръководи полицията, праща писмо на президента да го пита кои са олигарсите. Така държавата изпада в паранормална ситуация, а властта тръгва на бой с паранормално явление, както става в популярния телевизионен сериал "Досиетата Х". Излиза, че олигарсите вероятно са извънземни. Ние съжителстваме с тях, без да ги забелязваме, защото не желаят да ни се разкрият. Усещаме присъствието им по вторични признаци - например 20-годишният преход опразни джобовете ни, а техните не отъняват от никоя криза.\nКогато учените нямат преки доказателства за издирвани обекти, се задоволяват с косвени. За лабораторно изследване на финансовите потоци в държавата най-удобните инструменти са Сметната палата, данъчните служби, митниците, Агенцията за приватизация и други органи, чиято работа е да боравят с числа и парични знаци. Те би трябвало да са водили регистри, които да показват как милиардите от националното богатство в началото на прехода са станали организирано и централизирано частно притежание. Като се започне от първичното източване на валутните резерви чрез куфарчета и задгранични сметки, като се премине през изсмукването на банките чрез необезпечени кредити и хиперинфлация, като се продължи през лудата приватизация чрез РМД-та и се стигне до последните заменки - всичко е проява на един и същ процес на формиране на свръхбогата прослойка. Ако се съпоставят имената на действащите лица, ще проличи повторяемост и сходство в поведението им в различните периоди.\nВместо да отправя към президента реторични въпроси,\nИмената не само на олигарсите, но и на обслужващия ги криминален контингент трябва да са му добре известни не само защото се е отъркал о тях през годините на прехода, но и защото професионално е задължен да ги води на отчет по линия на финансовото разузнаване и полицията. Доколкото мнозина от тях се запомниха с художествен наивизъм, обяснявайки в зората на демокрацията произхода на богатството си, премиерът има всички основания да ги покани на по-сериозен разговор - ако му стиска.\nМного лесно е да си закърпиш бюджета в кризата с увеличение на данъците. Но щом се правиш на мъж, бръкни там, където парите са най-изобилни. Плашилото на Гърция, което Борисов размахва, може да се превърне в негов личен кошмар, ако не осъзнае навреме защо и срещу кого са насочени протестите. Гърците се бунтуват не толкова срещу заплахата за 14-ата си заплата и други екстри, а срещу несправедливото разпределение на бремето на антикризисните мерки. Те са възмутени, че онези, които преяждаха от трупания национален дълг, сега са оставени да храносмилат на спокойствие, докато останалите плащат сметката.\nможе да изкара и българите по улиците. Каквито и антикризисни мерки да предприема, Борисов ще срещне силна съпротива, докато не организира показно обръщане на джобовете на мафиотски босове, дедесари, ояли се бивши министри, партийни спонсори и всякакви други герои от икономическите досиета на прехода. Дошло е време разделно и премиерът трябва да покаже къде се намира - в средите, от които се устреми към властта, или в средите, които му дадоха властта чрез гласа си. Той ще има международна подкрепа, докато оправдава очакванията, че се бори с организираната престъпност и висшата корупция. Иначе западните служби сами ще му извадят досието, над което са наложили мораториум с надеждата, че е станал друг.\nБрюксел даде една седмица на Атина, за да представи списък с реформи\nМ.Димитров: Едно държавно предприятие не може да се държи като башибозук\nАмериканският президент отлага военните удари срещу Сирия\nКого да си харесаме за президент на Европа?\nХазартните оператори влизат в публичен бял и черен списък до година


В Банско се проведе спортен празник „Игрите от вчера и днес”\nВъншната служба на ЕС: Русия и Китай разпространяват „фалшиви новини“, за да отслабят Европа\n4 Октомври 2019 | 20:20 | Агенция "Фокус"\nБанско. Спортният празник под надслов „Игрите от вчера и днес” беше част от програмата на Община Банско по случай празника на града. Това съобщиха от пресцентъра на Общината. Малки и големи момичета и момчета се забавляваха в ритъма на песнички, познати от деветдесетте и с игрите на своите дядовци и баби. Лошото време никога не е било пречка за игра и напълно обновения физкултурен салон на гимназията по електроника и електротехника предостави възможност събитието да се случи. Гости на игрите бяха: Асен Тренчев, радетел на банските традиции и дух, който плени децата с колоритен разказ за игрите от своето детство, както и треньора на поколения скиори разказа истории за първите спортисти в града ни.\nИгрите бяха официално открити от заместник кмета Ивайло Ръхов. Доайена на ски спорта в Банско – Ангел Чакъров разказа как се е зародил спорта и увлекателни истории за първите спортисти в града ни. Асен Тренчев, радетел на банските традиции и дух, плени децата с колоритните си спомени за игрите от своето детство и разказа на учениците как е играл с приятелите си във времето когато не е имало физкултурни салони. „Бай” Асен, близо деветдесет годишен направи атрактивна демонстрация на играта Челик и спомни как са си правили топки от животинска козина. Двамата ветерани грабнаха кокилите изработени специално за събитието и след това помогнаха на всички желаещи да опитат от това нелесно предизвикателство. Два часа в дъждовния ден, повече от сто деца прекараха в игри от времето на своите дядовци и баби. Разделени на групи под ръководството на професионални треньори от местните клубове децата играха в игрите: сляпа баба, спускам спускам кърпа, ластик, пиян морков и много други. Атрактивен финал на спортния празник, постави любимата „дъга магарица” и всички участници се събраха за снимка за спомен от този ден. В чест на празника на града учениците си тръгнаха с тематични подаръци, осигурени от Община Банско.


Военнослужещи обезвредиха невзривен боеприпас, открит във Видинско - Общество - Новини\n03 май 2021 09:11\nМодул от военното формирование на Сухопътните войски във Враца е бил задействан на 2 май, за обезвреждане на невзривен боеприпас.\nСигналът е подаден за открита невзривена 120-мм мина, в село Големаново, област Видин.\nВоеннослужещите са извършили на място разузнаване и транспортиране на боеприпаса на безопасно място, където ще бъде унищожен.\nКапитан Петър Петров от военното формирование във Враца е бил командир на модула, който се е състоял от 3-ма военнослужещи и 2 автомобила. Откритата мина е била силно корозирала, с взривател и ще бъде унищожена.\n21 април 202110:08\n09 април 202118:43\n09 април 202116:39\nОтхвърлиха искове за неимуществени вреди срещу МС и МОСВ при взрива в завода за боеприпаси в Горни Лом\n05 април 202113:41\nСпециализиран екип от 55-и инженерен полк - Белене унищожи невзривен боеприпас\n29 март 202112:43\nВоеннослужещи обезвредиха невзривен боеприпас, открит в столичния квартал „Младост - 3“\n20 май 202116:39


Дерматологичен съвет за кожата със зачервявания и видими капиляри - лице, капиляри …\nПонякога на чувствителните и реактивни кожи се появяват зачервявания и малки капиляри по лицето, често временни, но явлението може да се влоши прогресивно и тези кожни прояви могат да станат постоянни.\nНа какво се дължат видимите зачервявания?\nКои са симптомите на купероза?\nКои са причините за поява на купероза?\nКой е застрашен от купероза?\nКои са симптомите на розацея?\nКои са причините за поява на розацея?\nКой е застрашен от розацея?\nЗачервена кожа с видими капиляри\nЗачервявания или видими капиляри - тези кожни прояви се дължат на аномалия на венозната система на лицето, която не функционира нормално. Зачервяванията, със или без усещане за топлина са временни и не траят дълго. Някои фактори се считат за влошаващи състоянието:\nРезките температурни промени (топло-студено);\nКонсумацията на топли и пикантни ястия, пиенето на алкохол и др.\nРозацеята или куперозата, са най-често причина за появата на зачервявания и видими капиляри по лицето. Но това не са единствените причини. Някои дерматологични патологии също се проявяват с разширени капиляри и наподобяват купероза, усещането за парене също може да прилича на тези патологии, някои медикаменти могат да допринесат за появата на разширени капиляри по лицето или да ги увеличат. Консултацията с дерматолог е препоръчителна, ако имате съмнения.\nКуперозата представлява разширение на малки, външни капиляри в кожата, които се намират в най-горния слой на дермата. Медицинският термин, който съответства на тези съдови разширения е телангиектазии.\nМрежата на външните капиляри очертава нещо подобно на „мрежа от коса“, представляващи тънки линии с червеникав цвят по лицето. Някои параметри на тази мрежеста структура могат да варират съобразно индивида, неговия тип кожа, продължителността на процеса, температурата или температурните вътрешни или външни промени. Съдовете могат да бъдат малко или повече разширени, с цвят, вариращ от ярко червено до виолетово и даже до синьо. Топографията е променлива, но много често е относително симетрична: понякога само страничните части на носа са засегнати, най-общо казано скулите и бузите са най-податливата зона. Има и случаи на изцяло засегнато лице.\nАко разклоненията на телангиектазиите са трудни за определяне на пръв поглед и ако преобладават зачервяванията, тогава говорим за еритроза. Логично е при смесица от двата варианта да говорим за еритро-розацея.\nПри куперозата понякога се наблюдава присъствие на звезден ангиом: става дума за съдови мрежести разклонения под формата на звезда, в чиито център има червена точка, повече или по-малко релефно изразена.\nВ по-голямата част от случаите, куперозата не съответства на никоя подобна патология, появата й е бавна и прогресивна. Тя е форма на розацея. Появата й може да бъде предхождана от усещане за парене и зачервявания. Други прояви на розацеята могат да бъдат еритрозата и евентуално червените папули (малки пъпки) или даже постули. Консумацията на алкохол не е причина за появата нито на купероза, нито на розацея.\nВъншните климатични условия игрят важна роля, тъй като излагането на атмосферни условия, на слънце или на външни температурни промени при упражняване на професия или по-особени хобита, предразполага към поява на купероза. Консумацията на алкохол не е причина за появата нито на розацея нита на акне-розацея.\nСветлите и фини кожи са по-застрашени от купероза.\nРозацеята е често срещано дерматологично заболяване, което засяга единствено лицето, по специално - носа, бузите, челото и брадичката. Очите могат да бъдат засегнати, но по-рядко – това е очна розацея. Розацеята в никакъв случай не е акне, всъщност термина акне-розацея, който понякога се използва, постепенно излиза от употреба. Тъй като е видима кожна инфекция, розацеята често се понася трудно психологически, вследствие на естетически предразсъдък и на често погрешно се сравнява със стигматите (клеймото) на хроничния алкохолизъм.\n3 различни форми, 3 вида симптоми\nСъдова: еритроза и купероза\nИзразява се със зачервявания по лицето, придружени или не от купероза (малки разширени капиляри на бузите или на носа, наричани телангиектазии). Към тези зачервявания понякога временно се прибавят и топли вълни или усещане за парене, тоест внезапен прилив на кръв в областта на лицето, който бързо се разнася.\nЕритрозата се изразява в появата на пъпки, които приличат на ранички от акне (червени пъпки и малки постули, но без комедони), винаги предимно на лицето и появяващи се в колонии.\nТази форма се характеризира с голям нос с неравности, тя е много по-рядка и практически засяга само мъжете. Наричана ринофима на нивото на носа, тя няма връзка с консумацията на алкохол, противно на това, което се шири като мнение в обществото. Всички тези симптоми допринасят често за значителни неудобства в ежедневието и влошаване качеството на живот.\nГенетичните фактори: жените със светла кожа в страните от северна Европа са особено засегнати;\nФактори, свързани с околната среда: излагане на ултравиолетови лъчи, температурни промени (някои професии са много по-силно изложени на опасност), употребата на възбуждащи средства (алкохол, подправки),\nАномалия при действието на лицевата вена изглежда е в основата на появата на вълни (усещане за парене);\nПаразит, наречен demodex folliculorum, който принципно е в кожата, вероятно играе важна роля и предизвиква възпалителна реакция.\nЖените са три пъти повече болни от розацея от мъжете и светлите кожи са по-застрашени.\nСимптомите се появяват често около 30 години, но възрастта, която е най-податлива е към 50 години.\nЧеста характеристика на розацеята е връзката й с кожа, която е чувствителна.\nКак да се предпазим от зачервяване причинено от студ?\nДали лазерът може да предизвика пост фактум свръхчуствителност на кожата?\nАко след кожно абразио (дермабразио) кожата продължава да бъде червена, какво бихте използвали?\nМоже ли кожата да стане свръхчувствителна и на места, на които не е използван лазер?\nКонсултирайте се с вашия дерматолог, за да потвърди диагнозата и да ви каже дали имате розацея, купероза или някаква друга инфекция.\nПревантивното лечение е свързано с ограничаване на предизвикващите заболяването фактори: температурни промени, излагане на UV лъчи, топли напитки, пикантна храна, кафе. Алкохолът не е фактор, предизвикващ заболяването, но прекалената му употреба може да задълбочи симптомите.\nВ случай на вълни, е желателно веднага да вземете бучка лед в устата и да я оставите да се разтопи.\n3 МЕДИЦИНСКО ЛЕЧЕНИЕ НА РОЗАЦЕЯТА\nНякои медикаментозни терапии могат да бъдат предписани от лекар:\nЛокално с métronidazole, под формата на гел, на крем или по рецепта, изпълнена в аптека.\nОрално, с антибиотици (tétracyclines), в продължение на 3 месеца, при поява на папуло-постулна или очна розацея.\nРозацеята не може да бъде излекувана с тези методи защото тя се развива на тласъци и е необходимо да се поддържа постоянно лечение на локална основа.\nЗачервяванията са трудни за лечение и използването на лазерен метод в случая е особено ефикасно: лазер с вкарване на цветно контрастно вещество, с Nd Yag и KTP. По-долу можете да се запознаете с лазери за съдови заболявания.\n4 МЕДИЦИНСКО ЛЕЧЕНИЕ НА КУПЕРОЗА\nНай-добрият избор на лечение на куперозата е лазерът. Тази техника дълбоко промени решаването на този проблем. Има много видове лазери със съдова насоченост, тоест, лазери, които имат за специфична цел съдовете и хемоглобина, който се съдържа в червените кръвни телца: лазерът КТР, който действа по-специално върху паякообразната форма на куперозата, лазерът Nd- Yag, лазерите с вкарване на цветно контрастно вещество действат в по-голяма степен при еритроза и звездни ангиоми.\n5 ДЕРМОКОЗМЕТИЧНИ ГРИЖИ ЗА КОЖА СЪС ЗАЧЕРВЯВАНИЯ\nДермокозметичните грижи са задължителни при всички форми на розацеия и на купероза: трябва да се използват продукти за грижа, които хидратират, успокояват, не дразнят, които са предназначени за чувствителна кожа и за предпочитане имат предпазващо и укрепващо съдовете действие. Добре е да се използват и подходящи продукти за хигиена, за предпочитане е да са без изплакване и да имзт успокояващо действие. Препоръчителна е и употребата на слънцезащита. В някои случаи се препоръчват продукти за грижа, които могат да прикрият зачервяванията (които съдържат зелени пигменти, които неутрализират зачервяванията).\nЧувствителна кожа, склонна към зачервяване\nЕжедневен крем против зачервяване\nBB крем за чувствителна кожа със зачервявания и несъвършенства по тена\n1-вият BB крем срещу зачервявания и несъвършенства\nФотозащитен крем за кожа, склонна към зачервяване


ВИДЕО-ПРИМЕРИ - Video For All\nВидео като ресурс за обучение\nНай-добрите практики за създаване на образователни видеоклипове\nКатегории Заглавие и кратко описание\nОбратна връзка Коментари на есе Пример за използване на софтуер за заснемане на екран с цел предоставяне на обратна информация за писмена работа на обучаемите. Коментарът е аудио-визуален.\nИзползване на видео за създаване отговори по модел Пример за използване на софтуер за заснемане на екран с цел предоставяне на отговори на въпроси, които учениците биха използвали за (само)оценка на своята работа.\nИзползване на програми за скрийнкастинг за коментар на лексика Пример за използване на програми за скрийнкастинг при предоставяне на обратна информация за речниковия запас на обучаемите. Върши чудесна работа при коментар на произношение, интонация, ударение, значение и др.\nОтразяване Да си спомним за едно събитие: денят с доклади „Pecha Kucha“ Студенти създават видео-доклад за събитие, свързано с изучаване на език, който съдържа интервюта, снимки и откъси информация\nРазмисли на ученика Present.me е чудесен инструмент, с който да насърчим говорните умения на обучаемите. Обучаемите могат да качват своите PowerPoint презентации и да добавят своя глас и изображение от уеб-камера.\nКогато бях на 16 Тази дейност улавя размисли на обучаемия на чужд език. Видеото се създава по стандартен начин и се приема особено добре от възрастни обучаеми. Дейността е също така е полезна при изучаването на конкретна употреба на езика, в този случай глаголно време.\nУпотреба и упражняване на езика Виртуални актьорски умения Machinima (програма за снимане на филм в компютърно генерирани среди) позволява създаването на записи в симулирани среди. Настройките позволяват пресъздаването на ситуации от “реалния живот” с помощта на виртуални актьори и като се използват аватарите им.\nВидео презентации Създадени от група бежанци (Афганистан, Пакистан, Африка) в рамките на учебна програма по италиански като втори чужд език.\nКуклени представления Учащите могат да пишат свой собствен сценарий на базата на история, подходяща за нивото им. Създаването на куклено шоу означава не само измисляне на история, но и създаване на герои, изучаване на начина им на говорене и техните взаимоотношения.\nВ ресторанта Видеото е създаден от Езикова школа „Пеликан“, Чехия като част от проекта POOLS-3.\nТелефонен разговор Това видео с участието на някои от служителите от Езикова школа „Пеликан“, Чехия, е създадено специално за срещата на екипа на Video for all в Бърно. То показва обикновен запис от двете страни на телефонен разговор редактирани като едно цяло.\nМузикални клипове Създаване на музикални клипове – с помощта на насоките, изготвени по проекта PopuLLar. PopuLLar е много успешен европейски проект, който използва популярната музика, видео и езици, за да мотивира изучаването на чужди езици.\nСитуационно представление Видеото е създадено от начинаещи студенти по китайски (мандарин). Това е ролева игра, в която сценарият се изпълнява на място, съобразно съдържанието, като по този начин се увеличава достоверността на задачата.\nРазказване на истории Сутрешна закуска Компилация от безплатни и свободни от авторско право снимки и на аудио-запис с добро качество на стихотворение, произведена от обучаем завършил курс за начинаещи по френски език.\nКратки театрални продукции Видео драматургията оказва активна подкрепа при употребата на чужд език.\nЗапис на събитие Запис на онлайн събитие Това е запис на изследователя Робърт О’Доуд, който представя описание на уменията, необходими на учители за улесняване на междукултурния обмен онлайн (OIE). Записът е част от онлайн конференция, която бе организирана и проведена от Езиковия на Университета Уоруик.\nПредставяне на работа Онлайн преставяне с помощта на QR кодове Тази колекция от видео клипове е направена от студенти от Blaise Pascal University, Clermont Ferrand, Франция.\nCLILstore: създаване на уеб съдържание Подробно ръководство за вграждане на видео-клип в интернет страница, за добавяне на всякакъв текст (или транскрипция) към страницата и за свързване на всичките думи от текста към онлайн речник.\nТворчески колажи Творческите колажи представляват интересен начин за използване на думи (писмено и говоримо) при създаване на модерна видео продукция.\nРедактиране и ремиксиране Ремиксирането с помощта на инструмента Mozilla Popcorn Maker представлява добавяне на текст, образи, изскачащи прозорци, информация от Wikipedia или Google Maps, редактиране на аудио и на други ефекти към\nпублично достъпно видео съдържание. По този начин може да се смени първоначалната цел на клипа и да и се придаде нова езикова насоченост.\nИзползване на Creative Commons Намирането на подходящи изображения или съдържание за преподаване и споделянето на собствени ресурси може да доведе до трудности, ако не сте запознати с авторското право. Лицензирането с Creative Commons осигурява ефективен начин да се отстоява собствеността и авторството на международно ниво без да се пречи на повторната употреба материала. Това кратко ръководство ще ви помогне да се ориентирате в правилата на Creative Commons.\nLip Sync пеене (синхронизиране на устните към текст на песен) Видеото е произведено от малки деца на различна възраст по време развлекателни дейности на италиански и английски език.\nПрилагане на пикселизация за защита от визуална идентификация В този клип самоличността на известен герой, изигран от Les Guignols е затъмнена с помощта на пикселизация.\nИнформиране на другите Представете училището си Представянето на училище е универсален видео формат, с помощта на който запознават останалите със своето училище.\nЗапис на презентация В този пример обучаемият е бил помолен да създаде PowerPoint презентация, след което да добави гласа си към нея.\nТелевизионни новини Учащите могат да произвеждат новини (по един клип за една тема) или пълна новинарски емисия (набор от новини) със свои теми – новини от училище, събития, пътувания, местни теми.\nЛично представяне Това е talking head видео (говореща глава), в което където по-голямата част от екрана е заета от лицето на говорещия.\nПредставяне на езикови структури Дефинирай любовта Това е съвременен речник за съвременната публика, създаван чрез „Видео за всички“. Учащите създават видео, с което обясняват дадена дума или израз. Начинът на обяснение е техен избор: например, използване знаци, мимика, примери в контекст …\nИзползване на видео за мини-уроци по граматика Това е скрийнкаст, чрез който учителят е създал един прост мини-урок по граматика.\nВидео думи: реплики в балончета Първоначалната идея за Speech Bubbles се основава на деца, представящи думи от собствения си роден език на други деца в цяла Европа.\nПроучване на култури Ако тези стени можеха да говорят. Фото разкази, които съчетават снимки и текст като създават проста история. Фото разказите служат за основа при видео продукцията и предлагат възможност за начало на дискусия при въвеждане на нова тема.\nСравняване на културни различия Здравей, Лео Това е част от компилация от видеоклипове, в които млади мъже-бежанци учат италиански като втори чужд език и представят себе си, какво обичат да правят, своите умения и професионален профил.\nНаучете моя език! Група студенти създадоха видео, което представя техните език и култура. Това видео насърчава хората да говорят баски.\nМногоезични птици. Кратък анимационен филм в подкрепа на детската ангажираност при изучаването на чужди езици. Той мотивира децата да научат, използват и поддържат езика си и е изработен от екипа на проекта „Многоезични семейства“.\nОценяване Видео за домашно Като използва интегриран инструмент за запис на видео в рамките на страница на курс в Moodle, този студент представя видео задача, създадена за домашно.\nСценарий за ролева игра-изпит В този пример учителят използва лесен инструмент наречен Present. Me, с чиято помощ да се изиграе част от изпита.\nСамооценка чрез видео Учениците използват видео-записващо устройство, с което взаимно се записват. По-късно те гледат видеото у дома, свалят текста на своята реч и попълват формуляр за самооценка.\nИзграждане на автономия Стоп-кадър: френската революция с „Лего“ Този клип е създаден от ученици в началното училище, като начин да предадат какво са научили за Френската революция. Създаден е като част от извънкласна дейност на Университета в Уоруик.\nЕзикови видео-приятели. Студентите упражняват чуждия език, като говорят с други студенти от чужбина чрез Skype, Hangout или други подобни инструменти за общуване.\nСрамежлив пред камера Видео редактиране подходящо за хора, които се срамуват да говорят пред камера.\nИзползване на субтитри за подкрепа при слушане Субтитрите могат да са от помощ при интензивно слушане. Също така дават възможност да се улесни развиването на приложни езикови умения като превод.\nНатрупване на лексика Проучване на лексиката Това видео показва как изучаващите език могат да използват инструмента речник на финансираният от ЕС проект TOOLS.\nСъздаване на реклама Всеки е запознат с концепцията за създаване телевизионни реклами. Студентите пишат сценарий за 30-секунден клип.\nCEFR Introduction to CEFR\nFamiliarsation with CEFR\nPromoting autonomy with CEFR


Еволюирайки милиони години, човекът е достигнал съвременния си "съвършен" образ. Ако решим да го опознаем, колкото и "сложен" да ни се вижда на пръв поглед, обобщавайки цялата му "сложност", ще установим, че се състои от три "части" – тяло, душа и ум.\nИмайки предвид тялото, душата и ума, личните човешки права и задължения, дадени ни от природата са пет:\n1. На живот.\n2. На бит.\n3. На възпроизводство.\n4. На духовна удовлетвореност.\n5. На творческо дръзновение на ума.\nПървите три – телесните лични права, са неотменими. Те са генетично заложени и възложени на всеки отделен човек и никой, нито друг човек, нито обществото, не бива да го лишава умишлено и безпричинно от тях.\nПървото лично, неотменимо право и задължение на човека, като творение на, и част от природата, е да пази собствения си живот и живота на своето семейство, с всички възможни средства и начини.\nВторото лично и неотменимо право и задължение на човека, като творение на, и част от природата, е да поддържа и продължава собствения си живот и живота на своето семейство, с всички възможни средства и начини.\nТретото лично и неотменимо право и задължение на човека, като творение на, и част от природата и неин съратник, е да се възпроизвежда. Заради това, природата е създала двата пола и генетично е заложила в тях стремеж за любовна връзка с човек от другия пол. А изпълнението на първото и второто лични права, след появата на резултата от прилагането на третото им лично право – детето, ги задължава да останат неразделни цял живот.\nНашата троичност – тяло, душа и ум, не е всичко, което ни определя като личности, а и останалата част от цялата наша "сложност".\nВсяко материално тяло има свое поле и то е променлива величина. Ако вземем за пример човека, усещането за промените на полето са чувствата. Те са вътре в тялото и вън от него.\nВъншните чувства са обмен на сведения при взаимодействието на човешкото биополе с всички обкръжаващи го полета. То се поддава на тяхното влияние и се променя, без ние пряко да осъзнаваме това. Следвайки техните тежнения, стойността на нашето биополе се променя в благоприятна или неблагоприятна посока и поражда у нас съответното приятно или неприятно чувство.\nНашето биополе се влияе от промените на слънчевата активност и съответната промяна в земната магнитосфера. То се влияе от Слънцето; от Месеца; от сезонните и метеорологични промени; от присъствието на много хора или отделни личности; от животни, водни басейни и всичко което ни заобикаля.\nПромените на околното поле влияят най-силно на малките деца. Понякога те плачат неутешимо, без никаква видима причина. Старите баби в такива случаи казват, че ги е хванало уруки. А урукито, е наближаваща рязка промяна в метеорологичните условия, ниско или високо атмосферно налягане, облачност с висок електрически заряд, ултравиолетовите слънчеви лъчи и др.\nДумата биополе е нова, въведена от съвременната наука, но още от древността за него се използват други две думи, аура в окултизма и душа в религията. А в нашия древен мироглед думата е МАНА – Азът, самосъзнанието, което дава право на всеки човек да заяви: На света съществуват само две неща – Аз и останалият свят.\nЛюбовта е второто по сила човешко чувство. Единствено тя е издигната в култ. И при нея, както при страха – ужаса, е силно изразено въздействието на външното поле и неговите тежнения върху вътрешното – телесното и обратно. То е съотношението между платоническата и плътската любов, от едната до другата крайност.\nЛюбовта не идва и не си отива с човека от другия пол. Тя е в нас и си остава винаги там. Всеки, въз основа на неговите телесни и душевни дадени от природата нагласи и житейски придобити представи за любовта, си изгражда въображаем образ за съвършената половинка.\nПоради това човекът търси и избира за партньор, мъжа или жената, която е най-близо до неговия въображаем идеал. Но не винаги е точен в оценката си или поради прибързаност в последствие се оказва, че отрицателните качества на половинката са повече от положителните, съпоставени с въображаемия модел и обикновено връзката се разпада. Такава "грешка" поражда страдание, но любовта не си отива с "грешния" избор и след време човекът се влюбва отново. Понякога и трети и четвърти път.\nТака обикновено се случва със "средностатистическите" хора. Но има лица, които изграждат своите въображаеми модели давайки превес на предпочитанията на тялото си или на душата си.\nТези, чийто идеален модел за половинката е изграден под влиянието на желанията на тялото, се стремят към тялото на другия, заради плътската любов. Те осъществяват многобройни краткотрайни "несериозни" връзки и рядко създават семейство, което обикновено е нетрайно и не носи душевна удовлетвореност на членовете му, а децата от такъв брак нямат щастливо детство.\nДруги хора, които са изградили въображаемия си модел под давлението на душата, се стремят към душата на другия, заради възвишената си платоническа любов и нямат силно телесно влечение за плътска, а понякога дори и не я осъществяват. Такива хора много трудно намират сродни души, а връзките им рядко са удовлетворителни и поради това са редки и кратки, а прекъсването им болезнено. Те рядко създават семейства. Децата при тях обикновено са нежелани и ако се появят, не са щастливи.\nВсъщност, за мнозина любовта е сексът и неговата кулминация оргазма. Какво е оргазмът и за какво служи той?\n Първо. Той е сладкото бонбонче, което ни кара да желаем, да търсим и да правим любов – единственият естествен начин за продължаване на рода.\nПриродата ни е дала тази залъгалка за да е сигурна, че ще изпълняваме повелята и – да създаваме потомство. Какво ли би станало, ако го нямаше? Но оргазмът е различен, понякога дори е неприятно чувство, защото и полетата са винаги различни.\n Второ. Той е ограничено по място и време биополе предназначено да повиши жизнеността на семената и яйцето и тяхната активност, необходими за действието при срещата им. Това е основната му функция.\nОбменът на сведения за стойността на полето (чувствителността, осезаемостта), който поражда тежнения в биополето и желания в тялото, в езика Бхаджа се нарича КХАМА. От него е останало в Индия името на бог Кама – богът на любовта, който няма тяло.\nДнес тенденцията в нашето общество, е същността на младите хора да се принизи до двете определения: мутри и блондинки. А за тях, оргазмът е само кеф. При древните нещата са доста по-различни. Момента, непосредствено преди оргазма и самият оргазъм се съдържат в понятието самадхи, за което в Индия се казва: „ Пълно съсредоточаване на разума, дълбока медитация. Концентрация на всички мисли, съзнателни и подсъзнателни, върху обекта (бъдещият плод, ББ). Състояние на духовна приповдигнатост, което предхожда ДХАНА – (спиране на дъха, ББ) покой, безмълвие.”\nЗа да има зачатие при любовната връзка и за да не остане тя само удоволствие, трябва да е налице точната напрегнатост: на околното поле, на двете биополета и на оргазмите. Тогава КХАМА, ще стане КХАРМА – зачатието – печатът на полето върху новозаченатия плод; неговото духовно начало, посято от мъжа в жената, което ще изгражда тялото си в майчината утроба, през деветмесечния си път от небитието към битието.\nКХАРМА, днес вече може да се обясни в своята пълнота. Това което писах по- горе, че Кхарма е само мигът на зачатието означава, че тогава се създава нашият хардуер, който не се променя през целия ни живот. По време на биологичното ни развитие след зачатието и след раждането се създава и допълва нашият софтуер, които може да се променя и допълва през целия ни живот.\nРазделението от природата на материя и дух при човека, дава основание на църквата да е против абортите. При аборта не се унищожава само недоизграденото тяло, а духа на плода, който изгражда собственото си тяло.\nЗа да могат хората успешно да упражняват своите лични телесни права и главно третото – на възпроизводство, заживяват съвместно в двуполови двойки – мъж и жена. За този съвместен живот още от древността в българския език има три думи.\nБракхма, е понятие от мирогледа Балкхара и дума от езика Бхаджа, но по- късно става бог Брахма, Брама, един от върховните богове в Индия. Думата е образувана от три части – срички, бра+кх+ма.\nДумата – сричка "бра", означава "изява на Закона за еволюцията". Думата – сричка "кх", означава "творене", което включва изграждане, промяна и разграждане. Думата – сричка "ма", означава химическото поле и всичко съдържащо се в него – в пространството от горния край на атмосферата, до земното ядро. То е земната душа – Мана.\nЗначението на древната дума – сричка "бра", днес се превежда "разширявам се", а в Индия, Брахма е поставен в ядрото и от там твори и разрушава Вселената чрез своето дихание. „Когато Брахма издишва се създава цялата Вселена, а когато вдишва, целият осезаем свят ще изчезне, ще загуби видимата си форма и ще се оттегли в божествената си същност, където всичко се връща.”\nЗа издишването на Брахма, „Когато Брахма издишва се създава цялата Вселена”, е казано следното: “Така Диханието става камък, камъкът – растение, растението – животно, животното – човек, човекът – дух, а духът – бог.”\nМоля, обърнете внимание на следната последователност: животно – човек – дух. Това е нашата преходна същност днес. В нас битуват и трите. Превесът на една от тях ни определя като личности, а сборът от личности съставляват облика на всяко общество.\nЧаст от думата Бракхма, е останала и до днес в съвременния български език със своето първоначално значение, но днес никой не може да обясни откъде е дошла и какво означава. Тя е думата "бракх" – граждански или църковен брак.\nБракх, означава само създаване на потомство и нищо друго. Така ние ставаме сътворци с еволюцията или с бог Брахма.\nДали се харесваме или не, дали се обичаме или не, дали се уважаваме или не, какъв семеен или обществен живот водим, нямат нищо общо с думата "бракх". Тя е само изпълнение на повелята за продължаване на рода и няма нищо общо с междуличностните и обществени човешки взаимоотношения. Но, поради значимостта на третото лично право и задължение – на възпроизводство и неговата неотменимост, думата брак е приета и наложена и като основно обществено право за съжителство между мъжа и жената.\nВтората дума, за упражняване на правото и задължението за възпроизводство между двама души – мъж и жена, в българския език е семейство. Тя произлиза от думата семе. Става въпрос за мъжкото семе. Ако има плодовито семе и плодородна леха, тогава има семейство. То осъществява само акта на размножаването за изпълнение на природната повеля за продължаване на рода.\nНо за гарантиране на това лично право, чрез съвместното морално съжителство между мъжа и жената и за защита на децата, семейството е прието и наложено и в общественото право, като основна градивна единица на обществото.\nТретата дума е съпружество. Тя се основава на думата понятие от езика Бхаджа, "пруг", която буквално означава, свиване на пространството от силата на гравитацията, гнет, усилие. Двама души – мъж и жена, се събират да живеят заедно в съпружество, в затворен семеен кръг, за да могат с общи усилия да преодолеят житейския гнет. Както казва народът: „Къща да струпат, челяд да отгледат.”\nСъпружеството, е съвместно изпълнение на личните и обществените задължения на мъжа и жената, един към друг. Ако двама души – мъж и жена, живеят заедно – в съпружество, но поради вродени причини, заболяване или старост не могат да имат деца, те са пълноправни пред морала и закона.\nНо днес в обществото на САЩ и някои европейски страни, съществува сериозен морален и юридически проблем – узаконяването на граждански бракове между еднополови човешки същества. Нещо, което, доколкото ми е известно, официално никога и никъде по света не се е случвало, освен в библейските Содом и Гомор. Но както казва българската поговорка: „Докато мъдрите се намъдруват, лудите се налудуват”.\nСпоред написаното до тук, като изключим обстоятелствените причини за еднополовите връзки предизвикани от все по ограничените възможности за общуване между половете в младежка възраст и "модното подражание", хомосексуалността се дължи на две различни естествени причини, следствие от които и изявите им са в две посоки.\n Когато има "грешка" в телесната програма за пола, човекът се стреми и осъществява само телесни полови връзки с друг човек от същия пол, без да изявява това свое телесно "различие" в обществото и да предявява претенции за обществени права, основани на това свое "различие".\n Когато има "грешка" в душевната програма за пола и се разминават половете на тялото и на душата, тъй като душата е първична, водеща, а тялото подчинено, човекът се държи съобразно пола на душата си.\nЦялото негово поведение, във всички посоки, несъзнателно се основава на пола на душата му и поради това за околните то е странно, неразбираемо, недопустимо и "нагло демонстративно".\nВ последните години, това "различие" при някои хора се експлоатира с разлагащи морала на обществото цели. Те биват организирани целенасочено и подтиквани чрез масови демонстративни прояви да предявяват искания за обществени права – за еднополовото си съжителство, като семейства.\nТакива хора има във всички сфери на обществото и поради това, все по често и във все повече страни си го самодават или самополучават, чрез закона. Те съзнателно и целенасочено се стремят към възлови стратегически позиции за обществото, чрез които организирано и целенасочено овладяват цялото общество и променят морала му, за да осъществят правилото: Всеки Аз, се стреми и желае да преобразува света според собствените си желания и нужди – в своя угода. Така една малка порочна прослойка обсебва цялото общество. Създава си своя, собствена жизнена среда, като раково образувание и паразитира. Така обществото е обречено на бавна смърт.\nПравото на любовно щастие и съжителството с друг човек, с тази цел, е неотменимо лично телесно право. Но еднополовото съжителство на двама души, по естествени причини не може да изпълни природните задължения за възпроизводство на рода и следователно не може и не трябва да получи и обществени права заради третото неотменимо лично телесно право. Освен това, Човекът и обществото не трябва да се противопоставят на природната воля!\nЕднополовото сближаване и съжителство става единствено под диктата на Кхама, а Кхама, е само лично телесно право на удоволствие, чрез любовта.\nОбщественото, обичайното право произтича от Кхарма – зачатието, а Кхарма е лично и обществено право и задължение за възпроизводството на рода.\nПричините, за голяма част от неразбориите в съвременното общество, е липсата на ясни, категорични и безусловно разграничени и постановени лични и обществени права и задължения, чието равновесие обуславя морала и е основата на закона.


Православната църква се готви да се произнесе за гей-браковете, евтаназията и трансплантациите - България - Дневник\n18:05, 12 мар 14 , 5886\nВъпросите за еднополовите бракове, евтаназията, трансплантациите и сурогатното майчинство, вероятно ще попаднат в дневния ред на предстоящия през 2016 г. Велик събор на православната църква. Решението за свикване на събор след две години е било взето на среща в Истанбул в края на миналата седмица, каза пред "Дневник" Александра Карамихалева от пресцентъра на Светия синод.\nСрещата е била по покана на Вселенския патриарх Вартоломей, а сред участниците са били руският патриарх Кирил и главата на Българската православна църква Неофит.\nПодготовката за Вселенски събор продължава вече 50 години и доста от темите му са обсъдени, обясни Карамихалева. По думите й на събора всяка православна църква, без значение от големината и територията, на която се разпростира, ще участва с равен брой представители - предстоятелите и още 24 архиереи и епископи, и ще има един глас. Решенията на Великия събор обаче ще се взимат с пълно единодушие - така и една църква да е против би осуетила приемането на едно или друго решение.\nСкоро ще бъде свикана работна комисия, в която ще влязат по двама души от всяка църква - архиерей и експерт, която ще се заеме да преразгледа всички теми, по които е постигнато до момента съгласие, за да влязат в дневния ред на събора. Сред тях са диалогът с другите религии, църковния пост в съвременния свят, както и въпроса за брака при свещенослужителите. Сега свещениците могат да служат, ако са семейни, но при второбрачие от страна на един от двамата партньори, свещеникът не може да служи повече.\nОчаква се православните църкви да се произнесат и по други въпроси на съвремието като еднополовите бракове, евтаназия, трансплантациите, сурогатното майчинство. Това са реални проблеми, с които се сблъсква днешният свят, и православието трябва да си каже становището, коментира Карамихалева.\nСред темите, по които ще се търси съгласие е и кой дава автономията на една църква - църквата майка, вселенския патриарх или всички поместни църкви. Този проблемът стои за автономията на македонската църква.\nКарамихалева отрече като несъстоятелни днешни медийни публикации, че патриарх Неофит е зле със здравето и припаднал по време на службата в църквата "Света Ирина" в Истанбул по време на срещата на главите на православните църкви. Негово светейшество патриарх Неофит не е служил в храма "Св. Ирина" в Истанбул, а в църквата "Св. Георги". Не е припадал в храма и не е викан медицински екип, спънал се е и залитнал, но не е паднал, а като се е върнал у нас, не е постъпвал в болница и няма никакви проблеми със здравето, коментира още тя.\nkardinalat 18:10, 12 мар 14 / Любопитно\nте това ще е интересно. ІХ-ти събор след близо 1000 години.\nКирето 18:17, 12 мар 14 / Любопитно\n"...Подготовката за Вселенски събор продължава вече 50 години.." =============================== Е, това ме в...


Болести по доматите: Методи за справяне и превенция\nНАЧАЛО СЪВЕТИ ЗА ДОМА Болести и вредители по доматите\nБолести и вредители по доматите\nБолести по доматите се появяват често. Представяме ви методи за справяне и превенция.\nДоматите от градината са много по-вкусни от купените в магазина. Това е само една от причините, поради които много хора ги отглеждат сами.\nЗа съжаление има много болести по доматите и редица други проблеми.\nТози списък ще ви помогне да идентифицирате и коригирате всички проблеми.\nДоматите се нуждаят от поне 5 часа слънчева светлина на ден, за да се развиват и да са здрави. В противен случай забавят растежа си и са по-податливи на болести.\nОсигурете им поне 6-8 часа слънчева светлина на ден.\nПравилното поливане е най-добрата превенция срещу гъбични и бактериални заболявания и стрес.\nДоматите се нуждаят от вода около 2-3 пъти седмично през вегетационния период. Също така е важно да пазите листата от водата, за да предотвратите болести, така че капковото напояване или поливането на нивото на почвата е за предпочитане.\nНередовното поливане и преполиването причиняват напукване на плодовете. Прекомерното поливане също може да причини загниване на корените и липса на кислород, причинявайки допълнителни проблеми с растежа.\nНередовното и недостатъчно поливане може да доведе до спиране на растежа на растението.\nДоматите растат най-добре в пясъчна глинеста богата почва, но ще растат в почти всяка почва, с изключение на тежка глинеста почва. В този случай по-скоро отглеждайте в контейнери, където аерацията и плодородието на почвата могат лесно да се контролират, или сменяйте почвата в градината, за да създадете подходяща среда. Почвата трябва да е рохкава и добре дренирана.\nДоматите се нуждаят от допълнителни хранителни вещества по време на засаждането под формата на компост или други органични материали.\nВлажните или недренирани почви ще насърчат появата на болести по доматите и кореновото гниене, като в крайна сметка ще убият растението.\nВисоките температури могат да имат пагубно въздействие върху доматите. За щастие, ако им се осигури допълнително вода и са защитени с малко сянка, те ще оцелеят.\nПри прекалено горещо, слънчево време може да се наложи да покриете доматите с кърпа, за да ги предпазите.\nВисоките температури също стресират растенията, което ги кара да увяхват, да произвеждат по-малко цветове и в крайна сметка по-малко плодове.\nДоматите се нуждаят от правилния тор, за да растат добре и да образуват плодове.\nИзбягвайте торове с високо съдържание на азот непосредствено преди плододаване, тъй като те насочват енергията към растежа на листата за сметка на плодовете. Използвайте органичен тор с по-високо съдържание на фосфор или такъв, който е специално създаден за цветя и плодове.\nИзбягвайте да използвате тора директно върху корените, тъй като това може да причини изгарянето им. Ако торите при засаждане, по-скоро смесете тора с малко почва, поставете я на дъното на дупката за засаждане, след това я покрийте с повече пръст, преди да добавите доматените растения.\nДоматите трябва да бъдат подхранени при плододаване с формула за цветя и плодове, която съдържа всички подходящи макро и микроелементи:\nЛипсата на тор ще се прояви в лош растеж, жълти листа, лилави стъбла и липса на цветове и плодове.\nПървият признак на прекомерно торене е пожълтяването на листата. Твърде многото азот ще накара растенията да образуват повече листа, отколкото цветове.\nСъщо така потърсете натрупване на гъбички върху повърхността на почвата. Изглеждат като сол и могат да бъдат отстранени ръчно чрез изстъргване на горния слой и добавяне на слой мулч.\nИма определени случаи, когато фосфорът не може да се абсорбира от корените на растението. По-студените и много влажните почви ще възпрепятстват усвояването на фосфор. Неправилното pH – киселинност под 6,5 или алкалност над 7,5 – също може да попречат.\nЛистата стават лилави или червеникаво-кафяви и се извиват. За бързо поправяне внесете в почвата тор с високо съдържание на фосфор – прекопайте я.\nВ дългосрочен план тествайте почвата, регулирайте pH и поддържайте редовен режим на торене.\nДефицитът на калций се проявява чрез извиване на листата и матов цвят. Този проблем се среща по-често при силно киселинни почви, който може да бъде разрешен със селскостопанска вар за повишаване на алкалността.\nДопълнителен калций може да се добави с течение на времето чрез вкопаване на стрити яйчени черупки в горния слой на почвата. Като алтернатива използвайте водоразтворим тор с калциев нитрат.\nРастението не получава достатъчно калций или не абсорбира калций. Причините за това могат да бъдат суша, тежка резитба и ниски температури.\nПонякога състоянието ще се прояви вътре в доматите, без да се вижда, докато плодът не бъде нарязан.\nЗа да коригирате или по-скоро предотвратите проблема, тествайте pH на почвата и коригирайте, като добавите висококалциев варовик в почвата, за предпочитане 2-3 месеца преди засаждането на домати.\nБактериален рак по доматите\nБактериалният рак започва с жълти точки по зреещите плодове, заобиколени от тъмни кръгове. Това бактериално заболяване Clavibacter michiganensis се среща естествено в почвата и може да бъде внесено и от други заразени растения.\nАко водата от почвата попадне върху плодовете, листата или стъблата имат слабо място от увреждане от насекоми, бактериите могат да влязат и да заразят растенията.\nНяма лечение за тази бактерия и растенията трябва да бъдат унищожени възможно най-скоро. Не засаждайте домати на това място поне 3 години.\nЗа да предотвратите това заболяване, поливайте на нивото на земята и се опитайте да избягвате да работите с растенията, когато листата са мокри.\nДупчици, появяващи се по доматите, могат да означават наличието на гъба, известна като Colletotrichum phomoides. Тя се разпространява при влажно горещо време.\nНай-добре е доматите да се берат веднага щом узреят.\nПревенцията е по-добра от контрола. Въпреки това, има различни фунгициди, които могат да премахнат проблема, ако е лек.\nПричинява се от гъбата Alternaria solani. Жълтите листа в долната част на растението обикновено не са причина за безпокойство, но пожълтяването на листа по-нагоре по растението може да е проблем.\nТова са гъбични инфекции, които могат да се появят по всяко време на сезона, но обикновено се появяват около времето на плододаване в края на пролетта и при влажно време.\nАлтернарията се появява по време на хладно, влажно време. Може да се разпознае по кафявите петна с жълти ореоли по листата. На плодовете се появяват хлътнали тъмни петна по краищата на стъблото и стъблата ще имат хлътнали тъмни петна над линията на почвата.\nСпорите се пренасят от вятър и пръските вода. Ако проблемът не е твърде сериозен, може да се овладее с фунгицид.\nОтрежете всички заразени листа и ги унищожите. Напръскайте растенията с фунгицид.\nФитофтората се появява през лятото или есента и още повече при влажно време. Причинява се от гъбата Phytophthora infestans.\nЛесно се разпространява, засягайки всички части на растението, което умира.\nВнимавайте за бледозелени петна по върховете на листата. Те ще станат кафяви до черни и при влажно време може да видите размита плесен от долната страна на листата. По зелените плодове могат да се появят кафяви петна и да се види бяла плесен.\nЗа съжаление не остава нищо друго освен премахване и унищожаване на растенията. За да предотвратите болестта, използвайте биофунгицид.\nТази гъба, Septoria lycopersici, понякога се бърка с алтернария. Петната обаче не се образуват в концентрични кръгове, така че разликата може да се види доста лесно.\nПетната започват от долната страна на листата, преминават към горната част на листата, стават кафяви и черни с малки черни точки в центъра. Листата пожълтяват, след това покафеняват и окапват. Гъбата може да зарази и стъблата.\nТретирайте веднага с фунгицид. Отстранете всички заразени части на растенията и ги унищожете.\nГъбично заболяване, причинено от гъбичката Fusarium oxysporum\nПрониква в корените, движейки се нагоре по растението в стъблата. Там запушва клетъчните системи и обезводнява растението. Тъй като водата не може да стигне до листата и стъблата, растениетомще загине.\nПризнаците на инфекция са пожълтяване от едната страна на растението, като листата увяхват и окапват, докато гъбата се движи нагоре по растението. Ще забележите кафявите петна отстрани по стъблата. Прекалено влажното време и лошият дренаж на почвата също могат да причинят появата на гъбички.\nЗа съжаление, не може да се направи много, след като проблемът бъде открит. Отстранете и унищожете растенията, за да предотвратите разпространението.\nГъбично заболяване, причинено от гъбичката Verticillium dahliae\nПредотвратяването на това заболяване е наложително, тъй като няма лечение.\nГъбичката запушва клетките на растението и не позволява на водата да се движи, като го убива. Разпространява токсин, който причинява увяхване на листата и образуване на петна.\nЗаразените растения ще бъдат закърнели и недоразвити. Инфекцията се придвижва нагоре по стъблата във V-образна форма.\nОтстранете заразените растения и ги унищожете.\nБрашнеста мана е лесно да се идентифицира по бялото прахообразно вещество, което се образува върху листата.\nТова заболяване е по-разпространено при горещо влажно време или когато листата се поливат отгоре.\nТретирайте с масло от нийм или фунгицид, специално формулиран за това конкретно заболяване.\nИзбягвайте по-нататъшни инфекции, като поддържате въздушния поток между растенията, поливате почвата (не листата), подхранвате редовно и незабавно премахвате всички заразени растения.\nОсвен тези болести по доматите, те могат да бъдат нападнати и от вредители.\nЧервеите са заплаха в градината и могат да унищожат реколтата ви от домати за една нощ. Те се хранят със стъблата и излизат през нощта.\nТърсете ги през нощта с фенерче и ги пуснете в кофа със сапунена вода, за да ги убиете. Покрийте стъблата с картон, хартия или фолио, така че червеите да не могат да стигнат до тях.\nЛистните въшки образуват големи колонии и обикновено могат да бъдат намерени по младите листа. Те изсмукват сока на растенията. Освен това е известно, че привличат други болести по растенията.\nЛистните въшки са сравнително лесни за контролиране.\nРазмножава се и се разпространява бързо.\nВнимавайте за сигнални признаци на заразяване – обезцветяване на горната повърхност на листата, липса на нов растеж и бледи растения.\nНапръскайте долната страна на листата с митицид. Обикновено е необходимо повече от едно приложение за борба с тези вредители.\nТези малки същества смучат растителни сокове и произвеждат вещество, известно като медена роса. Ако не се лекува, медената роса може да причини гъбични заболявания. Но повече от това, белокрилките ще причинят увяхване на листата и спиране на растежа на растението.\nТе са малки и изискват редовна проверка на долната страна на листата за лепкава медена роса. Може също да успеете да ги видите как отлитат.\nПроверете за яйца и от долната страна на листата. Възрастните женски могат да снасят до 400 яйца в кръг, които се излюпват между седмица и месец.\nПоръсете листата с жълт прах от сяра. Поставете сярата в тенекия с дупки на дъното и я разклащайте над растението веднъж седмично. Малко количество сяра може също да се поръси около стъблото на растението, за да се възпират белокрилките.\nДоматените рогови червеи са зелени червеи, изглеждащи като гъсеница, с V-образни бели петна, които се хранят с листата на доматите и зелени домати.\nТе се прикрепят към долната страна на листата, което ги прави трудни за виждане в началото.\nЧервеите се пазят на сянка през деня и излизат през нощта, за да пируват. Може да се нуждаете от фенерче, за да ги намерите и премахнете.\nТези вредители са едни от най-разрушителните, тъй като ларвите се заравят в плода, причинявайки гниенето му отвътре.\nПотърсете дупки в плодовете и проверете растенията за млади гъсеници и ги отстранете. След като червеите са проникнали в плода, не може да се направи много. Ето защо превенцията чрез редовни проверки и добра грижа е от ключово значение.\nМогат да причинят значително увреждане на корените на доматите, като им пречат да абсорбират ефективно влагата и хранителните вещества от почвата и да доведат до лоша реколта.\nПожълтяване на растенията, забавен растеж и общ спад са някои от ранните симптоми. За да идентифицирате този проблем, изкопайте слабо растение и проверете корените.\nМожете да оставите растенията или да ги изкопаете всички и да започнете отново.\nПрактикувайте сеитбообращение, за да предотвратите натрупването на този вредител в почвата. Почвата може също да се стерилизира няколко седмици преди засаждането. След като откриете червеите, следващият път засадете сорт, устойчив на червеи, за да подобрите шансовете си за добра реколта.\nМоже да изглежда, че има много болести по доматите. Но си заслужават усилията, ако полагате правилните грижи и превантивни мерки.


Европейската федерация за междукултурно обучение търси партньори в България – suck in the experience\nЕвропейската федерация за междукултурно обучение търси партньори в България\nEFIL е Европейската федерация за междукултурно обучение, развиваща 27 AFS филиали в Европа.\nEFIL празнува своята 40-годишнина през 2011 г. и търси да разшири Европа, за да потвърди статута си като компетентен партньор в областта на образованието, със значителен опит и експертиза в междукултурното обучение.\nЗа създаване на нови AFS организации в Румъния, България и Гърция, EFIL търси мотивирани доброволци в тeзи страни, които са готови да участват в създаването на постоянна доброволческа организация за междукултурен обмен на студенти.\nОт името на EFIL младежката организация PortaBG кани всички заинтересовани организации, преподаватели в училища и университети, както и студенти, да се включат в среща с представители на организацията.\nСрещата ще се състой на 14-ти септември. Мястото ще бъде уточнено след уточняване на броя на участниците. За целта, ако имате интерес моля изпратете мейл на eneq@portabg.eu или се свържете с Хелиана Велинова на 08952 77351.\nАко сте заинтересовани да участвате и / или да ни подкрепите, моля свържете се нас.\nПовече за EFIL: http://www.efil.afs.org/\nКато глобална образователна мрежа, EFIL подпомага своите членове в създаването на програми за преодоляването на пропастта между обучението, предоставено от повечето образователни системи и междукултурните умения и глобални перспективи, необходими за отглеждането на един хармоничен свят.\nEFIL насърчава междукултурното разбирателство между държави, организации и граждани, и активно помага на своите членове да действат в рамките на европейската среда. EFIL подкрепя своите партньори по четири различни начина: организиране на обучения и семинари; изпълнение на проекти и програми; изграждане на мрежи и лобиране на европейско ниво и развитие на бъдещо партньорство в европейските страни.\nAFS междукултурни програми (бивш American Field Service) е образователна организация с нестопанска цел, на доброволческа основа, която предлага на младите хора от измежду 86 страни по целия свят междукултурен обмен.\nКорените на AFS са от времето на доброволците шофьори на линейки по времето на двете световни войни. През 1947 г., водейки се от убеждението, че взаимното разбиране е в полза на мира, те са създали AFS междукултурните програми, за да стартират младежките обмени.\nЦелта на организацията AFS е да свързва хората, които изпитват удоволствие от социалното взаимодействие, да се придобиват нови знания и опознаване на други култури. AFS дава възможност на хората да действат като отговорни граждани на света, които работят за мир и разбирателство в един разнообразен свят.\nAFS се стреми да се утвърди вярата в достойнството и стойността на всяко човешко същество от всички народи и култури. Те насърчават зачитането на правата на човека и основните свободи без значение от раса, пол, език, религия или социално положение.\nYou can call it summer. I can call it freedom


След повреда в сървъра за кратко, делото за КТБ беше разпределено - България - Дневник\nСлед повреда в сървъра за кратко, делото за КТБ беше разпределено\n17:14, 21 юли 17 , 7117\nДелото за фалита на КТБ ще бъде разглеждано от съдия Виржиния Петрова, която бе избрана на случаен принцип днес. Първоначално от пресцентъра на съда съобщиха, че поради повреда в сървъра разпределянето на делото се отлага за понеделник. Десетина минути по-късно съдът информира, че системата за определяне на съдия - докладчик се е оправила.\nСървърът е централизиран и се намира във Висшия съдебен съвет. Делото пък ще бъде гледано от специализирания наказателен съд като първа инстанция след като преди една година прокуратурата се сети, че Цветан Василев е ръководил организирана престъпна група и разследването продължи в такава насока.\nВчера прокуратурата внесе обвинителния акт в съда. Повече четете тук и тук.\nМедиите искаха да присъстват на разпределението на делото, но предварителна информация за това нямаше и то беше разпределено непублично.\nПред магистратите ще отговарят 18 души. Обвинението е за присвояване на над 2 млрд. лв., длъжностно присвояване на 205 млн. лв., изнесени в брой от трезора на КТБ, и престъпления по служба от служители на "Банков надзор" на БНБ .\nКакво каза наблюдаващият делото прокурор Иван Гешев и единият от адвокатите на Цветан Василев - Христо Ботев четете тук.\nЦацаров даде да се разбере, че прокуратурата не иска да разпитва Пеевски за КТБ\nПетър Самсонов 17:20, 21 юли 17 / Неутрално\nКак точно на ТОВА дело системата взела, че блокирала, а после (след 10 минути) самодейно се е оправила и избра...\nРейтинг: 3773 17:20, 21 юли 17 Неутрално\nКак точно на ТОВА дело системата взела, че блокирала, а после (след 10 минути) самодейно се е оправила и избрала правилния съдия-докладчик?\nЕх, този сървър на този ВСС!...\nРейтинг: 1074 17:27, 21 юли 17 Любопитно\nПо колко пъти на ден се поврежда този сървър?\nНямаме ли специалисти?\nРейтинг: 734 17:35, 21 юли 17 Неутрално\nЗаглавието на съобщението трябваше да бъде: След повреда на сървара беше избран правилният съдебен състав за делто КТБ от гледна точка на червената мутро-милиционеска мафия.\nРейтинг: 450 17:36, 21 юли 17 Любопитно\nДо коментар [#2] от "хмм":\nПоради тази причина мнозинството във ВСС преди време отказа проверка на електронната система за избори на членове на ВСС... Вярно, става дума за друга система, но като че ли съмненията за външна намеса остават при всичко, свързано с ВСС.\nМного ми е интересно как прокуратурата ще докаже изнасянето на 205 млн.лв. в брой...\nДруг любопитен въпрос е къде са присвоени 2 млрд. лв. - да не се окаже, че са във фирми на успелия млад бизнесмен?!\nРейтинг: 1366 17:37, 21 юли 17 Неутрално\nКакъв "сървър" им е необходим да генерира едно случайно число, вероятно не повече от 8-битово?\nРейтинг: 221 17:39, 21 юли 17 Неутрално\nПо колко пъти на ден се поврежда този сървър?Нямаме ли специалисти?\nCпециaлиcти имa в „Лaбopaтopиятa зa yпpaвление нa pиcкoве“\nкъм Нoв бългapcки yнивеpcитет.\nГлaвCпец е лaбopaнтът Ивaн Кocтoв.\nCъc cъвети нa щеpкa мy КТБ пpoпaднa.\nРейтинг: 447 17:41, 21 юли 17 Неутрално\nКаква драма... точно на това дело....СлучаЕност!?\nРейтинг: 1963 17:50, 21 юли 17 Неутрално\nАко такива повреди не са се случвали до сега, то тази не трябва да се отминава без много много сериозни анализи.\nРейтинг: 2233 18:01, 21 юли 17 Неутрално\nбе то ,ако беше делото да зависи само от джуркането на системата ,здраве му кажи ,то колко ще се връща ,губи ,завръща ,докато се загубят и последните дири на изчезналите пари ,не е истина ,колко държавен ресурс е впрегнат в това ,даже не можем да си представим ,важното е ,че накрая ще има една важна новина ,ще вземем рекорда на Гинес за най много откраднати и изчезнали без диря пари от банка .\nРейтинг: 7447 19:14, 21 юли 17 Неутрално\nКак пък все по важни дела, този сървър се разваля. И все, когато се разпределят, за да отиде делото при правилните съдии.\nРейтинг: 3773 19:34, 21 юли 17 Неутрално\nДо коментар [#4] от "alex_8712":\nВ зависимост от купюрите това са между минимум 2 и 5 тона тегло. Като обем са 15 до 35 куб. метра, плътно подредени пачки, а не в чували.\nРейтинг: 5260 08:46, 22 юли 17 Неутрално\nЩе чуем нови вицове значи :)


И Херо Мустафа стана пътник в джипа на Борисов (Видео, обзор) - 24chasa.bg\nhttps://www.24chasa.bg/ojivlenie/article/7860499 И Херо Мустафа стана пътник в джипа на Борисов (Видео, обзор) И Херо Мустафа стана пътник в джипа на Борисов (Видео, обзор) 24 часа www.24chasa.bg 11.11.2019 22:32; 24 часа\n“Много добре карате, г-н премиер”, похвали го посланик Херо Мустафа.\nПремиерът Бойко Борисов си слага колана, преди да подкара джипа, в който вчера вози американската посланичка.\nМного добре карате, похвали шофьорските умения на премиера посланичката на САЩ\nХеро Мустафа стана поредният известен пътник от първата седалка до Бойко Борисов.\nПремиерът лично закара с джипа американската посланичка на проверка на обекта за междусистемната газова връзка с Гърция.\n“Херо, тук съм возил Антонио Таяни, Доналд Туск, Дейвид Камерън”, изреди имената на важните пътници министър-председателят.\n“Дейвид Камерън, като го качихме, охраната му се разсърди и отиде на самолета да го чака”, споделя във видео във фейсбук проблемите, които е имал с гостите си Борисов.\n“Много добре карате, г-н премиер”, похвали шофьорските умения на премиера Херо Мустафа.\n“Иначе не бих те качил. И карането е опит, карам поне 2 пъти в седмицата”, отговори Борисов на седналата вдясно до него отпред дипломатка от САЩ.\n“На идване си минала по “Тракия” и “Марица”. Всичко направихме нашето правителство. Сега лирата е евтина и много хора ходят в Турция да пазаруват. Много неща наведнъж правим, “Хемус” ми е най-важна.\nНад 500 души работеха в неделя, имаше над 100 камиона”, разказа премиерът. “Ние не правим нищо срещу някого, точно обратното. Правим конкуренция”, каза още Борисов на американската посланичка.\n“В момента имаме поне 10 големи проекта - интерконектора, “Хемус”, “София - Калотина”, тунел “Железница” строят много здраво”, изреди Борисов. Двамата си насрочиха за четвъртък нова среща по други проблеми.\nБорисов: Догодина България ще може да доставя втечнен газ от САЩ, Катар, Кипър, Египет, Азербайджан (Видео) 3-те седмици на Херо Мустафа в България (Снимки) Вижте как посланичката на САЩ Херо Мустафа се представя на български


Хай тек :: Робот въвежда децата в света на изкуствения интелект и инженерството :: Monitor.bg\nРобот въвежда децата в света на изкуствения интелект и инженерството\n11:45 13 Юни 2019\nRoboMaster S1 на DJI ни учи да кодираме\nСлед небивалия успех във въздуха, китайският производител на дронове DJI се приземи с първия си робот. Представян, като образователен инструмент и играчка, RoboMaster S1 е проектиран да въведе децата и не само, в света на изкуствения интелект (AI), инженерството и роботиката.\nИмето на Robomaster S1 е вдъхновено от ежегодния конкурс за студенти на DJI, RoboMaster Robotics Competition, докато S1 идва от „Стъпка 1” (Step 1). Придържайки се към това, роботът пристига на модули, които децата / потребителите трябва да сглобят и окабелят сами, за да се научат как работи всичко в робота.\nКомплекта включва, четири колела Mecanum, всяко с 12 ролки за движение във всички посоки, механичен гимбъл, снабден с камера и оръдие изстрелващо леки снаряди от гел и интелигентна броня оборудвана със сензори, засичаща попадения от противникови S1 роботи. За задвижване S1 използва безчеткови мотори, а батерията от 2.400 mAh е достатъчна за 35 минути употреба.\nРобота се контролира ръчно от приложение за смартфон или специален контролер, като се доставя с няколко, предварително инсталирани, интелигентни функции. Това включва способността автоматично да следва, очертана от потребителя, линия по пода, да разпознава 44 различни вида визуални маркери, с които могат да се ограничават и контролират движенията на робота, да следва човек в неговото зрително поле, да разпознава и реагира на ръкопляскания и жестове с ръце, както и да изпълнява уникални движения, когато срещне друг S1.\nПотребители с по-напреднали знания, могат да персонализират своя S1, като напишат Scratch 3.0 и Python код, за да изпълнява още по-широк спектър от функции. Това може да бъдат уникални умения, като настройката на въртящия момент на колелата или програмиране на специална контраатака по време на битка.\nRoboMaster S1 се предлага на цена от $ 499.


Свиленградчанин обявен за служител № 1 по електронна търговия в Белгия и Нидерландия - Бизнес | Факти.БГ\n5 Януари, 2017 16:49 1 371 3\nСвиленградчанин обявен за служител № 1 по електронна търговия в Белгия и Нидерландия\nСвиленградчанинът Велко Велев е обявен за служител №1 за Коледа в сферата на електронната търговия в Белгия и Нидерландия. Това показва официалната страница на системата за оценка на служителите в икономиката на двете съседни държави – I.S.A.B.E.L., през последното тримесечие на 2016 г. Българинът е и единствения работещ чужд гражданин на ЕС без нито един отказ от извънредни модулни смени в компанията, в която работи - американската DOC DATA, съобщи в. "Старият мост".\nОсвен абсолютен рекордьор за отминалата 2016 г., той е и единственият, обработил по 4 пратки на 1 минута, което не се е случвало никога. Това включва приемане на заявката, опаковане на пратката, принтиране на фактурата и подаване на спедиция. Бързината и сръчността си Велко споделя, че дължи на часовете по трудово обучение в ОУ „Иван Вазов“, където е учил през 1982 - 1989 г. Уменията си на компютър пък бил усвоил като студент в УНИБИТ в София в периода 2008 - 2012 г.\nОсвен богатата палитра от бонуси в заплата високото му признание му донесло и американски поръчков вeлосипед от лимитираната серия на RSH, която се води A1 по американските стандарти.\nЕто какво разказа Велко пред „Старият мост“: „Нямах никаква представа какво ме очаква в Нидерландия като работна позиция. Общата разгъната площ на компанията е 5 футболни стадиона с мащабите на „Васил Левски“. Приемат се поръчки от iPhone 7 до батерии и зарядни устройства. Това става в рамките на 24 часа без прекъсване. Общият брой на предлаганите услуги е около 1,1 млн. с клиенти в Холандия, Белгия, Германия, Дания, Люксембург, Великобритания, Шотландия, Исландия и Полша. Не отказвах извънредни смени и това вдигна общия рейтинг както на мен, така и на българската група. От системата за оценка на кадрите получих справка, че съм с рекордните 651, 82 часа.\nЗаминах, защото осъзнах, че в Свиленград ще се разчита на служители в игрални обекти, спедиции и сферата на туризма, което не е голям избор на фона на Западна Европа. От друга страна ясно се откроиха действията на определени управленски кадри в сферата на спорта и местната икономика, които не разчитаха на конкурси, а на личните покровителства на тоз или онзи.\nНидерландия и Белгия дават пълна свобода на можещите и работещите, за да имат всичко - удовлетворение, израстване в кариерата и свобода на избор. Мога да дам пример с един кмет, от който и да е български град и негов колега от региона на Бреда. Първият отива на работа с автомобил за над 100 000 лева, а вторият - с автобус или велосипед. Заплатата е около средната - 3 180 евро за Северен Брабант. Няма закъснения в плащането на заплати, бонуси. Абсурд е да получиш плащане на ръка или с анонимни пликове. Тук доказано име е Станимир Москов, също от Свиленград, който работи отлично в интернационална корпорация. Белгия и Нидерландия прилагат всичко най-добро от сферата на иновациите във всекидневието на хората. Улиците светят всяка сутрин, транспорта е точен в разписанието. Най-вече се откроява топлото и позитивно отношение на местните хора към чуждите служители - перфектни жилища, безплатни консумативи и транспорт“.\nВелко Велев има проект за собствена зона в спортния камп на НАК Бреда за преподаване на лекции за снимане на спортни прояви. От февруари той става и официален кореспондент на Агро ТВ, където юрист-консулт е друг свиленградчанин - Стефан Калайджиев.\n1 17:42 05.01.17\nСемейство естественно няма ! Собствен живот също ! Това е типичен работохолик и печалбар . Със здраве да си кара колелото, което никога ТОЙ не би си купил .\n2 05:32 06.01.17\nЕдно време на такива гламавци им викахме ударници и ги изтипосвахме на една дъска с имената и портретите. Юркаха се сами като алтави. Абе, полезни идиоти, както е казал таварищ Ленин. Този барем колело е намазал.\n3 22:53 06.01.17\nИма жена и дете!!!!


След Ботев ЦСКА-София точи теслата и за Локо - Марица Спорт\nСлед Ботев ЦСКА-София точи теслата и за Локо\n06-08-2017 11:25 328 0\nЦСКА-София приема Локомотив (Пловдив) на стадион "Българска армия" в среща от 4-ия кръг на Първа професионална лига днес в 20:00 часа. Червените се надяват да продължат с набраната инерция от предния кръг и да запишат нова убедителна победа, с която да зарадват своите привърженици. Софиянци разгромиха Ботев (Пловдив) с 6:2 и сега искат да постигнат подобен резултат и срещу другия пловдивски тим.\nМакар и да изглежда, че отборът на ЦСКА-София започва да навлиза във форма след лошото начало на сезона, предстоящият сблъсък няма да е никак лек за възпитаниците на Стамен Белчев. Само ще припомним, че през миналия сезон "армейците" така и не успяха да победат Локомотив на свой терен. Първият мач в редовния сезон завърши 0:1, а вторият в плейофите остана без голове - 0:0.\nЛокомотив пък се представя повече от добре от началото на сезона. В първия кръг "смърфовете" победиха Етър с 2:1 като гост, а след това пловдивчани направиха и две престижни ремита с Левски (0:0) и Лудогорец (0:0). Възпитаниците на Войн Войнов вече показаха, че не се страхуват от никого, така че няма да е изненада, ако си тръгнат с нещо от "Българска армия".\nВ ЦСКА-София не могат да използват в този мач контузените Давид Симао и Милчо Ангелов. Треньорът Стамен Белчев вероятно ще заложи на Черняускас под рамката, а карето в защита ще е изградено от Дюлгеров, Чорбаджийски, Бодуров и Недялков. Малинов и Пинто ще са двойката опорни халфове, а Манолев и Енрике ще действат по двете крила. Тиаго ще е в ролята на плеймейкър, а атаката ще води Каранга.


Днес ще бъде предимно слънчево с временни увеличения на облачността над централните и източни райони от страната. Ще духа слаб, в Източна България до умерен североизточен вятър. Максимални температури между 15° и 20°, по Черноморието 11°-13°, в София около 15°. Това сочи справка в сайта на Националния институт по метеорология и хидрология (НИМХ).\nНад планините облачността ще е променлива, над западните райони – незначителна. Ще духа умерен, по високите и открити части – силен североизточен вятър. Температурите ще се повишат и максималната на височина 1200 метра ще бъде около 8°, на 2000 метра около 1°.\nНад Черноморието ще има временни увеличения на облачността. Ще духа до умерен североизточен вятър. Максимални температури между 11° и 13°. Температурата на морската вода е 11°. Вълнението на морето ще бъде 3-4 бала.\nНа 31.03.2019 слънцето ще изгрее в 07:12 часа и ще залезе в 19:51 часа. Продължителност на деня 12:39 часа.\nНа 31.03.2019 луната ще изгрее в 05:07 часа и ще залезе в 15:03 часа. Осветеност на диска в 0h UT 24 %. Фаза на луната: след последна четвърт преди новолуние.\nОт 8 април изплащат пенсиите с великденската добавка


Бившият американски президент Доналд Тръмп е изправен пред още един - Новини 24/7\n2021-03-06 / 08:05:23 / Факти / fakti.bg\nБившият американски президент Доналд Тръмп е изправен пред още един ...\nОще проблеми за Тръмп! Нов процес срещу милиардера за щурма на Капитолия\nБившият американски президент Доналд Тръмп е изправен пред още един процес за щурма на Капитолия на 6 януари.\nКонгресменът Ерик Суолуел от Калифорния заведе гражданско дело срещу 74-годишния Доналд Тръмп с мотива, че е водил кампания от лъжи и възпламеняваща реторика.\nМиналия месец друг конгресмен - демократ - Бени Томпсън от Мисисипи, също заведе гражданско дело срещу Тръмп.\nИ двамата конгресмени се позовават на рядко използвано законодателство - законът Ку Клукс Клан от 1871-ва година, който е бил приет за спре членовете на организацията да сплашват представители на властта на избираеми позиции.\nНад 300 души са арестувани за ролята им в щурма на Капитолия, при който загинаха 5-ма души.